[{"text_idx": "#000000", "text": "WordPress i Bawb: dethol ategion a thema\u0302u i\u2019w cyfieithu"}, {"text_idx": "#000002", "text": "Mae NativeHQ a chwmni Nico yn dechrau ar brosiect mawr o\u2019r enw WordPress i Bawb lle byddwn yn rhyddhau cydrannau defnyddiol ar gyfer system rheoli cynnwys WordPress yn Gymraeg dros gyfnod o sawl mis."}, {"text_idx": "#000003", "text": "Er bod prif system WordPress ar gael yn Gymraeg ers blynyddoedd (diolch i Rhos Prys, Iwan Standley ac eraill) mae dal i fod llwythi o ategion a thema\u0302u da sydd ddim ar gael yn Gymraeg eto."}, {"text_idx": "#000004", "text": "Mae cannoedd o ategion a thema\u0302u ar gyfer WordPress, a ddatblygwyd gan arbenigwyr o gwmpas y byd. Y prif gwestiwn yw, pa rai sydd fwyaf defnyddiol i reolwyr gwefannau sydd eisiau darparu cynnwys a gwasanaethau yn Gymraeg? Yn amlwg rydym yn gwybod eisoes pa rai rydym eisiau eu gweld o\u2019n profiad ni o adeiladu a rhedeg gwefannau a hyfforddi pobl i\u2019w defnyddio nhw."}, {"text_idx": "#000005", "text": "Ond nawr rydym yn rhoi\u2019r cyfle i chi ddylanwadu ar ein penderfyniadau ac awgrymu ategion a thema\u0302u ar gyfer y rhestr derfynol. Rydym yn gofyn yn gyhoeddus er mwyn dysgu, a hwyluso dysgu ymhlith eraill, am nodweddion WordPress defnyddiol."}, {"text_idx": "#000007", "text": "blogiau newyddion lleol / papurau bro\ncymunedau ar-lein a rhwydweithiau cymdeithasol"}, {"text_idx": "#000013", "text": "Llun o\u2019r crys-t WordCamp Caerdydd 2009"}]